O‘zbekiston importidagi yetakchi 10 ta davlat ma’lum qilindi. Davlat statistika qo‘mitasi tegishli xabar bilan chiqdi. Foto: Kun.uz Qo‘mita ma’lumotlariga ko‘ra, 2022 yilning yanvar-may oylarida O‘zbekiston importida yuqori ulushga ega bo‘lgan hamkor davlatlar orasida Xitoy yetakchilik qilmoqda – 2,7 mlrd dollar. Keyingi o‘rinlardan mos ravishda 2,3 mlrd dollar va 1,3 mlrd dollarlik mahsulotlar olib kelingan Rossiya va Qozog‘iston joy oldi. Ushbu ko‘rsatkich qolgan davlatlar kesimida quyidagicha ko‘rinishga ega: Koreya – 1,1 mlrd;   Turkiya – 698,5 mln;   Germaniya – 465 mln;   Turkmaniston – 260 mln;   Hindiston – 249 mln;   AQSh – 192 mln;   Braziliya – 170 mln AQSh dollari. Bundan oldin O‘zbekiston mahsulotlari ko‘proq qaysi xorijiy davlatlarga sotilayotgani ma’lum bo‘lgandi. 2022 yilning yanvar-may oylarida O‘zbekiston eksportida yuqori ulushga ega bo‘lgan hamkor davlatlar orasida Xitoy yetakchilik qilmoqda – 1,05 mlrd dollar.